പ്രതിസന്ധികള്ക്കൊടുവില് മലയാള സിനിമ ദുബായിലേക്ക് പ്രതിസന്ധികളുടെയും പൂട്ടികെട്ടലുകളുടെയും കാലം കടന്ന് സിനിമാ ലോകം വീണ്ടുമൊരു ഉയര്ത്തെഴുന്നേല്പ്പിലേക്ക്. കൂടുതല് മലയാള സിനിമകള് ചിത്രീകരണത്തിനായി ദുബായിലേക്ക് പോകാനൊരുങ്ങുന്നു. മമ്മൂട്ടി മോഹന്ലാല് തുടങ്ങി മലയാളത്തിലെ ഒട്ടു മിക്ക മുന്നിര താരങ്ങള്ക്കും യു.എ.ഇ ഗവണ്മെന്റ് പത്ത് വര്ഷത്തെ ഗോള്ഡന് വിസ സമ്മാനിച്ചിരുന്നു. ഇതിനു പുറമെ മലയാള സിനിമാ ചിത്രീകരണങ്ങള്ക്ക് പുത്തന് പാക്കേജുകള് പ്രഖ്യാപിക്കുകയും ചെയ്തു. ഇതോടെയാണ് കൂടുതല് മലയാള സിനിമകള് ദുബായില് ചിത്രീകരിക്കാനൊരുങ്ങുന്നത് . ലാല്ജോസ് സംവിധാത്തില് മംമ്താ മോഹന്ദാസിനെയും സൗബിന് ഷാഹിറിനെയും നായികാ നായകന്മാരാക്കി ചെയ്യുന്ന മ്യാവൂ, നവാഗതനായ ജോണി കുര്യാക്കോസ് സംവിധാനം ചെയ്യുന്ന ചിത്രമായ മെയ്ഡ് ഇന് കാരവന് എന്ന ആന്സണ് പോള് അന്നു ആന്റണി എന്നീ ചിത്രം എന്നിവയാണ് ദുബായില് ഒടുവില് പൂര്ത്തീകരിച്ചത്. ഈ മാസം മൂന്ന് പുതിയ ചിത്രങ്ങളുടെ ചിത്രീകരണമാണ് ദുബായില് തുടങ്ങുന്നത്. സുഡാനി ഫ്രം നൈജീരിയയുടെ സംവിധായകന് സക്കറിയ മുഹമ്മദ് ഒരുക്കുന്ന അനു സിതാര കേന്ദ്ര കഥാപാത്രത്തെ അവതരിപ്പിക്കുന്ന പുതിയ ചിത്രത്തിന്റെ ഷൂട്ടിംഗ് ഇന്ന് ദുബായില് തുടങ്ങും. ലുക്കാച്ചുപ്പിക്ക് ശേഷം ബാഷ് മുഹമ്മദ് കഥയെഴുതി സംവിധാനം ചെയ്യുന്ന സുരാജ് വെഞ്ഞാറമൂട് നായകനാകുന്ന പുതിയ ചിത്രത്തിന്റെ ഷൂട്ടിംഗ് നാളെ ദുബായില് തുടങ്ങും. ഈ ചിത്രത്തില് സിദ്ദിഖ്, ലെന, ഗായത്രി അരുണ്, കുരുതി ഫെയിം സാഗര് സൂര്യ എന്നിവരും പ്രധാന വേഷങ്ങളില് വരുന്നുണ്ട്. അലി ഗ്രാറ്റോ പ്രൊഡക്ഷന്ന്സ് നിര്മ്മിക്കുന്ന ചിത്രത്തിന്റെ രചന നിര്വഹിക്കുന്നത് ശ്രീകുമാര് അറയ്ക്കലാണ്. ഒക്ടോബര് രണ്ടാം വാരം ഇര്ഷാദിനെയും എം.എ. നിഷാദിനെയും നായകന്മാരാക്കി നവാഗതനായ സതീഷ് സംവിധാനം ചെയ്യുന്ന ടു മെന് എന്ന ചിത്രത്തിന്റെ ചിത്രീകരണവും ദുബായില് തുടങ്ങും. ഡി ഗ്രൂപ്പിന്റെ ബാനറില് മാനുവല് ക്രൂസ് നിര്മ്മിക്കുന്ന ചിത്രത്തിന് രചന നിര്വഹിക്കുന്നത് മുഹമ്മദ് വെമ്ബായമാണ്